Сергей Есенин
Подражание на песен

Превод от руски: Иван Николов, 1984

chitanka.info

Ти поеше с ръце коня, опнал юзда.

и брезите се чупеха в бистра вода.

Гледах твоята синя забрадка с копнеж

и косата, подета от вятъра свеж.

И над пенните струи пожелах в утринта

да откъсна целувка от твойта уста.

Отминаваха дни и в летежа им лек

аз видях под прозореца твоя ковчег.

И през плач панахиден, тамян и тъга

погребалния звън ми звучи и сега.

1910

Издание: Сергей Есенин. Стихотворения. Поеми. Издателство „Народна култура“, 1984

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.